Εθνική Αλβανίας (ποδόσφαιρο ανδρών)

Η εθνική ομάδα ποδοσφαίρου της Αλβανίας είναι το αντιπροσωπευτικό ποδοσφαιρικό συγκρότημα της Αλβανίας. Τελεί υπό τον έλεγχο της Αλβανικής Ομοσπονδίας Ποδοσφαίρου. Τον Ιούλιο του 2019 βρισκόταν στην 62η θέση της ειδικής βαθμολογίας της FIFA.

Ιστορία 
Η Αλβανική Ομοσπονδία Ποδοσφαίρου ιδρύθηκε το 1930, αλλά χρειάστηκε να περιμένει 16 χρόνια για να δώσει η εθνική ομάδα της χώρας τον πρώτο της διεθνή αγώνα, σε φιλικό με τη Γιουγκοσλαβία το 1946 (ήττα με 2-3). Την ίδια χρονιά η Αλβανία κατέκτησε το Βαλκανικό Κύπελλο επικρατώντας της Γιουγκοσλαβίας στη διαφορά τερμάτων. Είναι αξιοσημείωτο πως κανονικά δεν θα συμμετείχε στη διοργάνωση αλλά εκμεταλλεύτηκε την αποπομπή της Ελλάδας λόγω των πολιτικών εξελίξεων.

Το 1950 υπέστη την μεγαλύτερη ήττα της ιστορίας της από την Ουγγαρία με 12-0 στη Βουδαπέστη, ενώ το 1963 συμμετείχε για πρώτη φορά στα προκριματικά του Κυπέλλου Εθνών Ευρώπης.

Στα προκριματικά για το Ευρωπαϊκό πρωτάθλημα του 1968 η Αλβανία πέτυχε το πρώτο της αξιόλογο αποτέλεσμα, που ήταν μια εντός έδρας ισοπαλία (0-0) με τη Δυτική Γερμανία. Αργότερα, κατά την προκριματική φάση του Μουντιάλ του 1986, ήρθαν και άλλα σπουδαία για τα δεδομένα της ομάδας αποτελέσματα, όπως η εκτός έδρας ισοπαλία (2-2) με την Πολωνία και η νίκη επί του Βελγίου με 2-0.

Τον Αύγουστο του 1997 βρέθηκε στην 124η θέση της FIFA, που ήταν η χαμηλότερη θέση όλων των εποχών, αλλά τον Ιανουάριο του 1998 πέτυχε σημαντική νίκη επί της Τουρκίας με 4-1 εκτός έδρας.

Το Σεπτέμβριο του 2004 νίκησε στα Τίρανα με 2-1 την πρόσφατη τότε πρωταθλήτρια Ευρώπης Ελλάδα πετυχαίνοντας μια ακόμα μεγάλη νίκη. Η νίκη αυτή ουσιαστικά στέρησε από την Ελλάδα την πρόκριση στο Μουντιάλ του 2006. Τον Αύγουστο του 2006 βρέθηκε στο ζενίθ της όσον αφορά την κατάταξή της στην επίσημη βαθμολογία της ΦΙΦΑ φθάνοντας στην 62η θέση σε σύνολο 200 ομάδων.

Τον Μάρτιο του 2008 η Αλβανική Ομοσπονδία τιμωρήθηκε από την ΦΙΦΑ με αποκλεισμό από επίσημες ή φιλικές αναμετρήσεις, λόγω πολιτικών παρεμβάσεων στα εσωτερικά της, η ποινή όμως άρθηκε τον Απρίλιο του ίδιου έτους.

Έδρα 
Έδρα της εθνικής Αλβανίας είναι το χωρητικότητας 22.500  γήπεδο  AIR Albania το οποίο φτιάχτηκε το 2020 και βρίσκεται στα Τίρανα.

Αξιομνημόνευτοι Διεθνείς 

Λόρο Μπορίτσι
Φότο Στρακόσια
Παναγιότ Πάνο
Έντβιν Μουράτι
Αλμπάν Μπούσι
Λορίκ Τσάνα
Ίγκλι Τάρε
Ρούντι Βάτα
Αλτίν Ράκλι
Θωμάς Στρακόσια
Ρέι Μανάι

Πορείες στα προκριματικά του Ευρωπαϊκού Πρωταθλήματος 

1960:δεν συμμετείχε
1964 έως 1972:δεν προκρίθηκε
1976:δεν συμμετείχε
1980 έως 2008:δεν προκρίθηκε
2012:δεν προκρίθηκε
2016: φάση των ομίλων

Πορείες στα προκριματικά του Παγκοσμιου Κυπέλλου 

1930 έως 1962: Δεν συμμετείχε
1966: Δεν προκρίθηκε
1970: Αποβλήθηκε από τη FIFA
1974: Δεν προκρίθηκε
1978: Δεν συμμετείχε

Αξιομνημόνευτοι αγώνες 
1946: Αλβανία - Βουλγαρία 3-1 (Βαλκανικό Κύπελλο)
1946: Αλβανία - Ρουμανία 1-0 (Βαλκανικό Κύπελλο)
1967: Αλβανία - Δυτ. Γερμανία 0-0 (Προκρ. EURO 1968)
1984: Αλβανία - Βέλγιο 2-0 (Προκρ. Μουντιάλ 1986)
1998: Τουρκία - Αλβανία 1-4 (Φιλικό)
1998: Νορβηγία - Αλβανία 2-2 (Προκρ. EURO 2000)
2001: Τουρκία - Αλβανία 0-2 (Φιλικό)
2003: Αλβανία - Ρωσία 3-1 (Προκρ. EURO 2004)
2004: Αλβανία - Ελλάδα 2-1 (Προκρ. Μουντιάλ 2006)
2005: Ουκρανία - Αλβανία 2-2 (Προκρ. Μουντιάλ 2006
2008: Πορτογαλία -  Αλβανία 0-0 (Προκρ. Μουντιάλ 2010)
2009: Αλβανία-Κυπρος 6-1 (Φιλικο) 
2014: Πορτογαλία-Αλβανια 0-1 (Προκρ. EURO 2016)
2015: Δανία-Αλβανία 0-0 (Προκρ. EURO 2016)
2016: Αλβανία - Γαλλία 1-0 (φιλικό)

Παραπομπές

Εξωτερικοί σύνδεσμοι 

fifa.com 
Τιμωρία από FIFA
Άρση τιμωρίας 

Εθνική Αλβανίας (ποδόσφαιρο)